**4ο ΓΥΜΝΑΣΙΟ ΚΑΛΑΜΑΡΙΑΣ**

🖀: 2310-433701-🖨: 2310-431620

e-mail: mail@4gym-kalam.thess.sch.gr-ιστοσελίδα: 4gym-kalam.thess.sch.gr

***Εσωτερική λειτουργία της σχολικής μονάδας***

**Α. Σκοπός της εκπαίδευσης.** Η γνωστική, συναισθηματική, ψυχοκινητική και κοινωνική ανάπτυξη των μαθητών/τριών.

**Β. Εκπαιδευτικοί στόχοι.** 1. Δημιουργία θετικού εργασιακού και μαθησιακού σχολικού περιβάλλοντος. 2. Βελτίωση της επίδοσης και της συμπεριφοράς των μαθητών/τριών. 3. Σχεδιασμός προγραμμάτων Σχολικών Δραστηριοτήτων και εκπαιδευτικών δράσεων. 4. Ενίσχυση των υποδομών. 5. Αποτελεσματική συνεργασία σχολείου και κηδεμόνων. 6. Λήψη και τήρηση όλων των προβλεπόμενων μέτρων προστασίας από τον νέο κορωνοϊό, σύμφωνα με τις Κοινές Υπουργικές Αποφάσεις (Κ.Υ.Α.) και τις οδηγίες του Ε.Ο.Δ.Υ.

**Γ. Εκπαιδευτικό προσωπικό**. Οι εκπαιδευτικοί της σχολικής μονάδας διαθέτουν υψηλό αίσθημα εκπαιδευτικής και επαγγελματικής ευθύνης, όπως επιστημονική γνώση, διδακτική ικανότητα και παιδαγωγική κατάρτιση, με στόχο την επίτευξη του σκοπού της εκπαίδευσης και των στόχων του σχολείου.

**Δ. Πρόγραμμα σχολικών δραστηριοτήτων**: 1. Σχεδιασμός και συμμετοχή σε προγράμματα για την εκπαίδευση, την κατάρτιση, τη νεολαία και τον αθλητισμό.

**Ε.** **Προγράμματα Αντισταθμιστικής Εκπαίδευσης και Υποστήριξης των μαθητών/τριών**. Στη σχολική μονάδα λειτουργούν: 1. Τμήματα Ένταξης. 2. Παράλληλη Στήριξη. 3. Επιτροπή Διαγνωστικής Υποστήριξης (Ε.Δ..Υ.). Σχολική Ψυχολόγος και Κοινωνική Λειτουργός επισκέπτονται τη σχολική μονάδα μία φορά την εβδομάδα προκειμένου να προσφέρουν συμβουλευτικές και υποστηρικτικές υπηρεσίες στην πρόληψη και αντιμετώπιση προβλημάτων. 4. Σχολικό Κέντρο Αντισταθμιστικής Εκπαίδευσης (Σ.Κ.Α.Ε.).

**ΣΤ. Εσωτερικός κανονισμός λειτουργίας του σχολείου.** Δεν επιτρέπονται εντός του σχολικού χώρου: 1. Κατοχή και χρήση φορητών τηλεφώνων, συσκευών ή και παιχνιδιών με σύστημα επεξεργασίας δεδομένων εικόνας και ήχου. Ωστόσο, οι μαθητές/μαθήτριες μπορούν να χρησιμοποιούν τα επαρκή μέσα επικοινωνίας που διαθέτει το σχολείο. 2. Κατοχή και χρήση τσιγάρων. 3. Έντυπο και ηλεκτρονικό υλικό που δεν σχετίζεται με τη σχολική ζωή. 4. Καταδολίευση στις γραπτές δοκιμασίες και προαγωγικές-απολυτήριες εξετάσεις, όταν φέρουν μαζί τους μη επιτρεπόμενα αντικείμενα, αντιγράφουν, παρεμποδίζουν την εξέταση. 5. Σωματική, συναισθηματική, σεξουαλική, ηλεκτρονική, λεκτική βία. 6. Φθορές στη σχολική περιουσία. 7. Διακοπή της ομαλής λειτουργίας του σχολείου.

Οι παρεκκλίσεις από την αρμόζουσα συμπεριφορά αντιμετωπίζονται με τους διαθέσιμους παιδαγωγικούς τρόπους (Υπεύθυνος/η εκπαιδευτικός του τμήματος, συνεδρίαση του Συμβουλίου ή της Γενικής Συνέλευσης της Μαθητικής Κοινότητας, συνεδρίαση του Συμβουλίου Τμήματος, διαμεσολάβηση, Συμβουλευτική Υποστήριξη), καθώς και τη λήψη παιδαγωγικών μέτρων από τον Διευθυντή, τον Σύλλογο Διδασκόντων και τους/τις διδάσκοντες/ουσες, διότι η ανοχή στην ανεπιθύμητη συμπεριφορά μπορεί να επηρεάσει την εύρυθμη λειτουργία του σχολείου.

**Ζ. Κηδεμόνες**. 1. Προσέλευση των κηδεμόνων στο σχολείο, προκειμένου να κατανοήσουν την αναγκαιότητα της συνεργασίας και επικοινωνίας και να θεωρήσουν την παρουσία τους ως μέρος του ρόλου τους στη μόρφωση των παιδιών τους. Ενημερώνονται σε εκπαιδευτικά θέματα (οδηγός σπουδών, ετήσιος προγραμματισμός, εκπαιδευτικές αλλαγές, φοίτηση-αξιολόγηση, επίδοση και συμπεριφορά, ειδικές μαθησιακές δυσκολίες, αντιμετώπιση προβλημάτων κ.λπ.). Επισκέπτονται την ιστοσελίδα του σχολείου (σχολείο-ανακοινώσεις) για θέματα λειτουργίας και φοίτησης.

2. Κατά τη διάρκεια του πρώτου μήνα των μαθημάτων η σχολική μονάδα οργανώνει μία (1) συνάντηση κηδεμόνων, με σκοπό να ενημερωθούν από τον Διευθυντή για τη λειτουργία του σχολείου και τους/τις εκπαιδευτικούς για το περιεχόμενο των γνωστικών αντικειμένων.

3. Διαβίβαση προγράμματος ενημέρωσης των κηδεμόνων, όπου κάθε διδάσκων/κουσα έχει την υποχρέωση τουλάχιστον μία (1) ημέρα την εβδομάδα να δέχεται σε μία (1) διδακτική ώρα τους κηδεμόνες των μαθητών/τριών.

4. **Ενημέρωση της Διεύθυνσης του σχολείου**: α) Για την ημερήσια απουσία μαθητή/μαθήτριας, β) την ύπαρξη μαθησιακών δυσκολιών, γ) χρόνιου ή προσωρινού προβλήματος υγείας, αποφυγής συγκεκριμένων φαρμάκων και τροφίμων, αντιμετώπισης ατομικού θέματος,

δ) την άσκηση της επιμέλειας του ανήλικου τέκνου από έναν γονέα και την προσκόμιση της απόφασης. Σε περίπτωση απώλειας της επιμέλειας ανήλικου τέκνου ή και της γονικής μέριμνας από γονέα, να ενημερώνεται η Διεύθυνση του σχολείου (*Εγκύκλιοι 88147/ΓΔ4/30-05-2018 του ΥΠ.Π.Ε.Θ. και Φ7/517/127893/Γ1/13-10-2010 του ΥΠ.ΠΑΙΔΕΙΑΣ Δ.Β.Μ.Θ.).*

*Στην περίπτωση διάσπασης της συμβίωσης, είτε αυτή έχει συντελεσθεί με γάμο ή με σύμφωνο συμβίωσης των κηδεμόνων θα πρέπει να υποβάλλονται δύο υπεύθυνες δηλώσεις με τα προσωπικά τους στοιχεία (παράγραφος 1, Κεφ. Ε. περίπτωση β, Απόφαση 72367/ΓΔ4/24-06-2021 του Υ.ΠΑΙ.Θ.)*

***Η. Ωράριο λειτουργίας:***

|  |  |  |  |
| --- | --- | --- | --- |
| **Δ. Ω.** | **ΕΝΑΡΞΗ** | **ΛΗΞΗ** | **ΔΙΑΛΕΙΜΜΑ** |
| 1η | 08.15 | 09.00 | 5’ |
| 2η | 09.05 | 09.45 | 10’ |
| 3η | 09.55 | 10.35 | 15’ |
| 4η | 10.50 | 11.30 | 10’ |
| 5η | 11.40 | 12.20 | 10’ |
| 6η | 12.30 | 13.10 | 10’ |
| 7η | 13.20 | 14.00 | 0’ |

Ο Διευθυντής

 **Λουκάς Κοσμίδης**